
Pranešimas žiniasklaidai
2026 m. rugpjūčio 20 d. 

Atnaujinimui bus laikinai uždaroma Rietavo „Maxima“: vyksta išpardavimas
Rietavo vieno X „Maximos“ parduotuvei šis sekmadienis bus paskutinė darbo diena prieš laikiną uždarymą, praneša lietuviškas prekybos tinklas „Maxima“. Parduotuvė bus rekonstruojama, o atsinaujinusi, sugrįžusius pirkėjus vėl priims rudens pabaigoje. Paskutinę veiklos savaitę prieš laikiną uždarymą rietaviškiai kviečiami pasinaudoti išpardavimo nuolaidomis maistui ir pramonėms prekėms. 
Lietuviško prekybos tinklo „Maxima“ ryšių su žiniasklaida vadovė Ernesta Vareikytė praneša, kad nuo pirmadienio trijų mėnesių rekonstrukcijai bus uždaryta Plungės gatvėje 2 esanti vieno X parduotuvė. 
„Kol parduotuvė bus gražinama ir naujinama, Rietavo gyventojai galės apsipirkti visai netoli miestelio esančioje Plungėje, kur galima rasti dvi tinklo parduotuves: dviejų X „Maximą“, adresu J. Tumo-Vaižganto g. 81 bei vieno X „Maximą“, esančią A. Jucio g. 5“, – teigia atstovė.
Teigiama, kad po rekonstrukcijos Rietavo „Maxima“ atrodys it nauja, bus moderni ir su nauja įranga bei siūlanti įvairesnį vaisių ir daržovių pasirinkimą. Parduotuvės salė bus jaukesnė, pirkėjų patogumui bus įrengtos naujos kartos savitarnos kasos. 
Rietaviškius kviečia į išpardavimą
Atnaujinimui besiruošiančioje parduotuvėje jau nuo šio ketvirtadienio siūloma pasinaudoti puikiomis išpardavimo nuolaidomis. Dabar, perkant dvi ar daugiau, 50 proc. nuolaida suteikiama: 
· pramonės;
· augalų ir jų priežiūros;
· gyvūnų;
· vaikų ir kūdikių prekėms (išskyrus pradinio maitinimo kūdikių mišinius iki 6 mėn. ir specializuotus kūdikių mišinius).
Taip pat, 30 proc. pigiau įsigyti galima ir ilgo galiojimo prekių, kai šių įsigyjama dvi ar daugiau. Tai:
· sausa ir saldi bakalėja; 
· šaldyti produktai; 
· nealkoholiniai gėrimai.
Paskutinę šios „Maximos“ darbo dieną prieš rekonstrukciją – rugpjūčio 23 d. – lauks ir daugiau mažos kainos pasiūlymų. 
Kartu pranešama, kad paskutinę darbo dieną prieš laikiną uždarymą – sekmadienį – parduotuvė veiks viena valanda trumpiau nei įprasta, pirkėjai bus aptarnaujami iki 21 valandos. 

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 
Daugiau informacijos:
El. paštas komunikacija@maxima.lt 

